બસમાં આના વિશે વાતો ચાલતી હતી અને બધાં હજી માંડ એમાંથી બહાર આવતા હતાં કે બસ ઢાબે જમવા રોકાઈ, એવો સુમસાન વિસ્તાર કે આસપાસ ભાગ્યેજ કાઈ મળતુ હશે. અમેતો બધાં ગુજરાતી સમાજથી લીધેલા થેપલા અને અથાણાં ખાઈ બેઠા હતાં એટલે અમારા ગૃપના થોડાક લોકો ફક્ત ચ્હા પીવા ઉતર્યા. આ વિસ્તારોમાં જો ભાવ પૂછ્યા વગર કાંઈ પણ વસ્તુ લો તો પૈસા આવપી વખતે ભાવ બમણો થઈ જાય. અમે પહેલા તો ભાવ પૂછ્યો અને પછી ટેબલ પર ગોઠવાયા ને ચ્હાનો ઓર્ડર આપ્યો. પાણી પીવા માટે હાથ લંબાવ્યો તો પાણીના જગની બદલે એક બોટલ હતી, અને તેમાં કચરા વાળુ પાણી. અમે કહ્યું સાદા પાણીનો જગ નથી? તો કહે હમણાં આપીએ.